Novinky z Fitlavie ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Chceš začať cvičiť doma, no je to náročné?
Možno ťa odrádza nedostatok času, priestoru alebo fakt, že ťa doma stále niekto vyrušuje - či už deti, domáce povinnosti alebo len predstava, že to doma nemôže byť také efektívne ako v posilňovni. Cvičenie doma má množstvo výhod, ktoré si možno ani neuvedomuješ.
Vieš, že...?
Cvičenie doma môže byť rovnako efektívne ako cvičenie v posilňovni
Podľa štúdie dokáže správne plánované domáce cvičenie zlepšiť vytrvalosť, silu a celkovú kondíciu rovnako ako cvičenie vo fitnes centre.
Cvičenie doma podporuje dlhodobú konzistentnosť
Výskum v Preventive Medicine Reports ukazuje, že ľudia, ktorí cvičia doma, majú väčšiu šancu udržať si pravidelný režim v porovnaní s tými, ktorí chodia do posilňovne.
Cvičenie doma môže znížiť hladinu stresu
Výskum z Frontiers in Psychology zistil, že cvičenie v známom prostredí domova pomáha znižovať stres a zvyšuje pohodu.
Cvičenie doma môže byť rovnako účinné – ak nie účinnejšie – ako pravidelné návštevy fitnes centra. Stačí správne nastavenie, trocha organizácie a motivácie. Máme pre teba
4 tipy, ako ako efektívne cvičiť doma.
Tip 1
Často sa môže zdať, že dni sú príliš krátke na to, aby sa do nich ešte zvládlo vtesnať cvičenie. Medzi prácou, rodinou a každodennými povinnosťami jednoducho nezostáva čas. Pravdou však je, že väčšina z nás si nájde čas na to, čo považuje za prioritu. Cvičenie je preto hlavne o nastavení mysle a o tom, aby si si ho začal/a uvedomovať ako neoddeliteľnú súčasť svojho zdravého životného štýlu.
Vytvor si rutinu a záväzok
Vyber si čas, ktorý ti najviac vyhovuje – môže to byť ráno, kým zvyšok domácnosti ešte spí, alebo večer, keď si konečne môžeš oddýchnuť od každodenného zhonu. Zapíš si tento čas do svojho kalendára ako záväzok, ktorý nemôžeš preskočiť. Keď si na túto rutinu zvykneš, cvičenie sa pre teba stane rovnako prirodzené ako ranná káva či večerné prechádzky.
Tip 2
Jednou z najväčších výhod domáceho cvičenia je, že ho môžeš robiť kedykoľvek a kdekoľvek. Ale práve toto "kdekoľvek" môže byť niekedy problém. Ak nemáš vyhradený priestor na cvičenie, môžeš cítiť obmedzovanie alebo diskomfort – a to ťa môže demotivovať. Pravda je, že nepotrebuješ celú miestnosť, aby si mal/a dokonalé podmienky. Stačí ti malý, ale funkčný kútik, kde sa budeš cítiť pohodlne a budeš mať všetko potrebné po ruke.
Vytvor si svoj cvičiaci kútik
Vyčleň si kútik vo svojej obývačke, spálni alebo kdekoľvek, kde máš trochu miesta. Polož tam podložku na cvičenie a zabezpeč, aby si mala všetko potrebné po ruke – fľašu s vodou, uterák, malé závažia alebo iné pomôcky. Pokús sa minimalizovať rušivé vplyvy: vypni televízor, upozorni členov domácnosti, že teraz máš chvíľu pre seba, a zavri dvere, ak to priestor umožňuje. Ak ti to pomôže, môžeš si tento kútik ozvláštniť – napríklad malou rastlinou, motivačným obrázkom alebo tabuľou s tvojimi cieľmi.
Tip 3
Ak máš doma deti, často ti pravdepodobne berú väčšinu času a energie. Niekedy sa zdá takmer nemožné vyhradiť si chvíľku len pre seba, nieto ešte na cvičenie. Ale kto povedal, že cvičiť musíš vždy iba osamote? Zapojením detí do svojho tréningu s nimi zároveň stráviš kvalitný čas. Deti milujú pohyb a ak im ukážeš, že cvičenie môže byť zábava, stanú sa tvojimi najväčšími fanúšikmi. A možno sa pri tom všetci spolu aj dobre zasmejete!
Zapoj deti do cvičenia
Zapoj deti do cvičenia tým, že im prispôsobíš niektoré aktivity. Môžete spolu robiť jednoduché cviky – napríklad drepy, skákanie na mieste alebo plank, ktorý premeníš na zábavnú výzvu. Ak sú deti menšie, urob z cvičenia hru: môžu predstierať, že sú tvoji tréneri, ktorí ťa povzbudzujú, alebo ti môžu počítať opakovania.
Tip 4
Ak sa rozhodneš cvičiť doma, možno ti napadne, že bez drahého vybavenia alebo profesionálnych pomôcok to jednoducho nepôjde. Ale pravdou je, že nepotrebuješ investovať do drahých alebo špeciálnych strojov, aby si si dala kvalitný tréning. V skutočnosti môžeš využiť jednoručky, gumy alebo predmety, ktoré už máš doma, a výsledok bude rovnako efektívny.
Zaobstaraj si vhodné pomôcky
Pohľadaj doma veci, ktoré môžeš využiť ako improvizované cvičebné pomôcky. Napríklad uterák ti môže slúžiť ako odporová guma na posilnenie svalov. Fľaše s vodou sú skvelou alternatívou k činkám – stačí naplniť podľa potreby a máš závažia priamo na mieru. Ak potrebuješ stoličku, môžeš ju použiť na stabilizačné cviky alebo ako oporu pri drepoch či klikoch. Dokonca aj jednoduchý gauč alebo posteľ môžu poslúžiť ako tréningová plocha, ak hľadáš spôsob, ako si zacvičiť brušáky alebo iné posilňovacie cviky. Ak pred domácim vybavením preferuješ jednoručky, gumy, či iné pomôcky a hľadáš kúsky za výhodné ceny, vyskúšaj TOPFIT, kde nájdeš všetko, čo potrebuješ.
Víkend v zdravom životnom štýle
Precvič si doma za 10 min celé telo
Vyskúšaj tento namakaný supersetový tréning zameraný na celé telo! Váha je na tebe, zvoľ si takú aby si zvládol/la predpísaný počet opakovaní. Každú dvojičku opakuj 3 x Tak čo, ideš do toho?💪🏼
IDEM NA TO
Zdravý obed do 30 minút
Máš chuť na zdravý receptík? Vyskúšaj TOFU V RAJČINOVEJ OMÁČKE S RYŽOU, ktoré si zamilovali už mnohí. Ak chceš, pridaj aj trochu chilli pasty a petržlenovú vňatku na dozdobenie.
PREJSŤ NA RECEPT
TIP pre mlsné jazýčky
Jogurt, ktorý si pripravíš doma za pár minút? Presne tak🥰 Nika ti v krátkom videu ukáže, ako na to. Následne už len pridaj trochu kvalitného domáceho džemu, medu, orechového masla alebo ovocia a môžeš mlsať!👌🏼
PREJSŤ NA RECEPT
Čo si tento víkend prečítať?
Prevencia pred chorobami ľudstvo zamestnáva od nepamäti. Lekár a uznávaný autor Gábor Maté verí, že spôsob akým premýšľame a využívame svoju mozgovú kapacitu, má vplyv aj na naše fyzické zdravie. Prepojenie tela a mysle nikdy nebolo vysvetlené zrozumiteľnejšie, nakoľko sa autor v knihe Keď telo povie nie opiera o dlhoročné výskumy a poznatky z praxe.
Máš na čítanie len pár minút? Ako by si sa chcela cítiť o 10, 20 alebo 30 rokov? Gabriela (30) si dala jasný cieľ: v 50-tke chce vyzerať lepšie ako v 20-tke. A začala konať. Jej cesta k zdravšiemu životnému štýlu sa nezaobišla bez zmien, ale dnes sa môže pýšiť úspechom – schudla 7 kg, ale s Fitlaviou získala omnoho viac: zdravie, vitalitu a sebavedomie. Viac sa dozvieš v článku Premeny s Fitlaviou: „Celý život riešim svoju postavu, teraz to konečne ide smerom akým chcem”.
Čo si pozrieť alebo vypočuť?
Stresuješ sa z cvičenia a nevieš nájsť rovnováhu? 😣 Je dôležité pristupovať k cvičeniu s väčším pokojom a uvedomiť si, že nie vždy je možné dať zo seba maximum. Akceptuj svoje limity a nesnaž sa ich za každú cenu prekonávať. Viac vo videu s Adelou Vinczeovou.✅
POZRIEŤ SI VIDEO
Kam tento víkend vyraziť za zdravým životným štýlom?
TATRY ICE MASTER, 18.-19.1.2025 Ľadová krása sa opäť vracia na Hrebienok. Počas dvoch dní ľadoví sochári z desiatich krajín sveta vdýchnu život 50-tim tonám ľadu a premenia ich na 35 unikátnych ľadových sôch. Bude aj bohatý sprievodný program, tak si to sem vyšliap, a pod sa pokochať!
POZRIEŤ UDALOSŤ
Čo je nové vo Fitlavia?
Na našom blogu tiež pribudol nový článok Premeny s Fitlaviou: „Bola som zo seba nešťastná, tak som sa rozhodla skúsiť Fitlaviu.”
Stále nie je neskoro zapojiť sa do novoročnej nakopávačky 2025!
Chceš schudnúť, vyformovať postavu, mať viac energie a zabaviť sa pri tom? Predstav si, aké to je budiť sa s úsmevom, cítiť radosť z pohybu a byť spokojná sama so sebou. Žiadne drastické diéty ani hodiny v posilňovni – len ty, tvoj úsmev a radosť, ktorá z teba vyžaruje. Pre veľký záujem sme predĺžili registráciu!
Čo robí novoročnú nakopávačku jedinečnou? 5 cvičebných programov pre začiatočníkov aj pokročilých, odcvičených do 30 minút denne. Rýchle a chutné jedálničky prispôsobené rôznym preferenciám, živé vysielania s tímom TOP odborníkov a exotické tréningy, ktoré ťa prenesú do teplých krajín. Navyše získaš 6 bonusov a 100 % garanciu vrátenia peňazí. To znie fér, no nie? *Existujúci členovia majú nakopávačku ZDARMA a nič navyše neplatia.
Zapoj sa do našej súťaže na Instagrame
Hlavní partneri nakopávačky
S lovcami zážitkov na všetkých 6 kontinentov. 30 rokov skúseností, špičkoví slovenskí sprievodcovia.
TOPFIT je internetový obchod, ktorý sa zaoberá predajom kvalitných športových a rehabilitačných pomôcok.
Ako sa ti páčil tento newsletter?
Vyplň kratučký 2-minútový dotazník a získaj ZDARMA Chudnutie pre zaneprázdnené ženy. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoja Fitlavia
Tento e-mail bol odoslaný na adresu xxx@ureader.com. Odosielateľom je Fitlavia, redakcia@fitlavia.sk.
Tento email ti prišiel preto, lebo si prejavil/a záujem o niektorý z našich produktov. Z odberu sa môžeš kedykoľvek odhlásiť.